उधर, रुपया बुधवार को डॉलर के मुकाबले फिर फिसलकर रिकॉर्ड निचले स्तर पर पहुंच गया। पिछले सत्र से 11 पैसे कमजोरी के साथ रुपया डॉलर के मुकाबले 72.80 पर खुला और 72.88 तक लुढ़क गया जो अब तक का सबसे निचला स्तर है। अमेरिकी पेट्रोलियम इंस्टीट्यूट यानी एपीआई की मंगलवार की रिपोर्ट के अनुसार अमेरिका में सात सितंबर को तेल का भंडार 86 लाख बैरल घटकर 39.59 करोड़ बैरल रह गया। हालांकि, कच्चा तेल उत्पादन को लेकर अमेरिकी उर्जा विभाग इनर्जी इंफार्मेशन एडमिनिस्ट्रेशन यानी ईआईए की रिपोर्ट बुधवार को आने पर तेल के दाम को नई दिशा मिल सकती है।